**Calendar concurs titularizare 2013**

**Concursul pentru ocuparea posturilor didactice/catedrelor declarate vacante/ rezervate constă în probă practică sau inspecţie specială la clasă şi probă scrisă din didactica specialităţii, potrivit programelor specifice pentru concurs.**

O noutate în acest an: cadrele didactice netitulare calificate angajate cu contract individual de muncă pe perioadă determinată, în anul şcolar 2012-2013 pot deveni titulare dacă întrunesc anumite condiţii:

- au participat la concursuri titularizare în anii 2008, 2009, 2010 şi 2011, au obţinut cel puţin nota 7 (şapte) şi au ocupat un post didactic/o catedră, în anul şcolar 2012-2013.

- postul/ catedra este viabilă;
- consiliul de administraţie al unităţii de învăţământ respective este de acord cu angajarea pe perioadă nedeterminată.

**Calendarul ocupării prin concurs a posturilor vacante**

a) afişarea listei posturilor didactice/catedrelor ocupate ca urmare a soluţionării restrângerilor de activitate, a soluţionării cererilor de pretransfer consimţit între unităţile de învăţământ şi a titularizării cadrelor didactice în baza art. 253 din Legea educaţiei naţionale nr. 1/2011 cu modificările şi completările ulterioare;
**Termen: 29 martie 2013**

b) afişarea listei reactualizate cu posturile didactice/catedrele vacante/rezervate pentru concurs la unităţile de învăţământ şi la inspectoratele şcolare;
**Termen: 2 aprilie 2013**

c) verificarea şi publicarea listei finale reactualizate cu posturile didactice/catedrele vacante/rezervate pentru concurs, a centrelor de concurs şi a graficului de desfăşurare a probelor la unităţile de învăţământ şi la inspectoratele şcolare;
**Termen: 4 aprilie 2013**

d) înregistrarea cererilor de înscriere a candidaţilor la concursul de ocupare a posturilor didactice/catedrelor vacante/rezervate, inclusiv pentru absolvenţii promoţiei 2013, la secretariatul unităţii de învăţământ/centrului care organizează concurs;
**Perioada: 5-15 aprilie 2013**

e) verificarea şi avizarea dosarelor candidaţilor de către comisia de organizare şi desfăşurare a concursului şi consilierul juridic al inspectoratului şcolar;
**Perioada: 16-26 aprilie 2013**

f) validarea înscrierii, prin semnătură, de către candidaţi sau împuterniciţii acestora prin procură notarială în original, conform graficului stabilit de comisia de organizare şi desfăşurare a concursului; neprezentarea la validare atrage după sine anularea înscrierii la concurs;
**Perioadele: 29 aprilie - 2 mai 2013; 22-25 iulie pentru absolvenţii promoţiei 2013**

g) afişarea listei candidaţilor înscrişi şi a graficului privind susţinerea probelor practice/orale şi a inspecţiilor la clasă;
**Termen: 3 mai 2013**

h) organizarea şi desfăşurarea probelor practice/orale şi a inspecţiilor speciale la clasă;
**Perioada: 6 mai-6 iunie 2013**

i) desfăşurarea probei scrise;
**Termen: 30 iulie 2013**

j) afişarea rezultatelor;
**Termen: 5 august 2013**

k) înregistrarea contestaţiilor la inspectoratele şcolare şi transmiterea acestora la centrele de evaluare;
**Perioada: 5-6 august 2013**

l) rezolvarea contestaţiilor;
**Termen: 7 august 2013**

m) afişarea rezultatelor finale.
**Termen: 8 august 2013**

n) repartizarea în şedinţă publică, la nivelul centrului de concurs/unitate de învăţământ, a candidaţilor care au obţinut cel puţin media 7,00 (şapte), conform art. 56 alin. (8), în ordinea descrescătoare a mediilor, pe posturile didactice/catedrele vacante publicate pentru angajare pe perioadă nedeterminată;

**Termen: 9 august 2013**